Ի պատասխան մեր ուղարկված նամակներին ՀՀ ԲՆ բնապահպանության և ընդերքի տեսչական մարմինը տեղեկացրեց, որ հնարավոր է գայլին արդեն իսկ սատկած վիճակում են տեղափոխել աղբավայրի հարակից տարածք։ Մինչդեռ դեպքի հետ կապված Civil Voice-ը ոչ միայն նամակով տեղեկացրել էր դեպքի մասին, այլև էլեկտրոնային տարբերակով ուղարկել տեսանյութն ու նկարները, որում անզեն աչքով տեսանելի էր, որ կենդանուն բռնել են, ոտքը կապել ծառից և դաժանաբար խոշտանգել։ Սա կենդանու նկատմամբ իրականացված դաժան վերաբերմունքի արդյունք է։ Գիշատիչ կենդանիների նկատմամբ դաժան վերաբերմունքը պետք է կանխել և օրենքով սահմանված կարգով բերել պատասխանատվության։